CELEX: C2006/060/94
Language: lt
Date: 2006-03-11 00:00:00
Title: Byla T-34/06  2006 m. sausio 24 d.  pareikštas ieškinys byloje Universal prieš Komisiją

11.3.2006   
            
            
               LT
            
            
               Europos Sąjungos oficialusis leidinys
            
            
               C 60/51
            
         2006 m. sausio 24 d. pareikštas ieškinys byloje Universal prieš Komisiją
   (Byla T-34/06)
   (2006/C 60/94)
   Proceso kalba: anglų
   Šalys
   
      Ieškovė: Universal Corp. (Richmond, JAV), atstovaujama advokatų A. Riesenkampff, T. Reher, M. Holzhäuser, C. Swaak, M. Mollica
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2005 m. spalio 20 d. Komisijos sprendimą C(2005) 4012 galutinis, susijusį su EB sutarties 81 straipsnio taikymo procedūra (byla COMP/C.38.281/B.2 - Raw Tobacco Italija) tiek, kiek jis taikomas ieškovei;
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ginčijamu sprendimu Komisija nustatė, kad kelios įmonės, įskaitant ieškovę ir vieną jos netiesioginių filialų, pažeidė EB 81 straipsnio 1 dalį sudarydamos sutartis ir (arba) imdamosi suderintų veiksmų Italijos žaliavinio tabako sektoriuje. Tuo remiantis ieškovei, solidariai su jos dukterine įmone, paskirta bauda.
   Grįsdama savo ieškinį ieškovė teigia, pirma, kad ginčijamame sprendime, be jokio paaiškinimo ar objektyvaus pagrindimo, Komisija pateikė visiškai priešingą nuomonę savo nuomonei Ispanijos žaliavinio tabako byloje, kurioje nurodomi tie patys patronuojančios ir dukterinės įmonių santykiai, tas pats laikotarpis, ta pati prekė, tos pačios pirkimo kainos ir tas pats ieškovės žinojimo ir įsikišimo trūkumas. Tuo remiantis, ieškovė mano, kad Komisija pažeidė savo pareigą motyvuoti, nepaisė vienodo požiūrio principo ir teisėtų ieškovės lūkesčių dėl jos dukterinės įmonės pažeidimo jai paskirdama baudą.
   Ieškovė toliau teigia, kad būtinu teisiniu lygiu Komisija neįrodė ieškovės lemiamos įtakos jos filialo prekybinei veiklai. Šiuo požiūriu ieškovė tvirtina, kad Komisija klaidingai nusprendė, kad ataskaitos ir tam tikrų patvirtinimų reikalavimai patvirtina lemiamos prekybinės įtakos naudojimą dukterinės įmonės atžvilgiu, kadangi tai nėra šis atvejis, nes ieškovės struktūra ir organizacija yra labai decentralizuotos.